**În Mâna Ta...**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ascunde-mă în Mâna Ta,

Parinte-al Îndurării...

Când inima îmi este grea,

Când sfâşiat, mi-e doru-n ea,

Să nu mă laşi uitării!

În Mâna Ta să mă ascund

Când cel rău, iar răcneşte!

Chiar de-ar striga... să nu-i răspund,

Căci peste-al vieţii, greu, tumult,

Hristos, împărăţeşte!

În Mâna Ta să fiu mereu...

Doar Tu-mi eşti Bucuria!

Urcuşul când îmi este greu,

Dai Biruinţa, Domnul meu

Şi-n suflet, Veşnicia!

Voi fi mereu în Mâna Ta...

Purtat de-a Ta Iubire!

Pe dealul sfânt din Golgota,

Tu Ţi-ai dat viaţa pentru-a mea,

Ca să am Mântuire!

Când Mâna Ta mă va lua

În ziua hotărâtă,

Cu bucurie voi cânta

Căci m-ai păstrat în Mâna Ta,

Să pot intra la Nuntă!